Það er óhætt að segja að Ruddasláttuvélin frá Iron Baltic hafi “ slegið í gegn ” , ef svo má að orði komast . Í grunninn er sláttuvélin sambærileg nokkrum öðrum sem seldar eru , meðal annars hér á landi . Það sem gerir vélina okkar frábrugðna keppinautunum er að farið hefur verið yfir alla vélina og hlutumskipt út sem vitað er að eiga á hættu að slitna eða skemmast . Til dæmis er öllum hnífum skipt út . Mótor upphaflega framleiðandans er ekki notaður , heldur er boðið uppá mótora með miðflóttaaflskúplingu sem vitað er að standast ýtrustu gæðakröfur . Efnisval er skoðað og bætt úr þar sem þurfa þykir . Vöruþróun þessi gerir að verkum að við sitjum uppi með lager af varahlutum sem ekki seljast . Við gætum ekki verið ánægðari með það ! Og enn bætist í því Iron Baltic hafa tilkynnt okkur að þeir muni frá og með 2017 skipta út hlutum í hjólabúnað , afturrúllu og “ ýmsu fleiru sem bætir styrk og endingu ” eins og þeir orða það . Fyrsta vélin af þessari gerð er á leiðinni til landsins . Við hlökkum til að afgreiða fleiri .